Osemnajsto poročilo o izvajanju Uredbe Sveta (ES) št. 866/2004 z dne 29. aprila 2004 in razmerah, ki izvirajo iz njene uporabe v obdobju od 1. januarja do 31. decembra 2021

Zaradi nadaljevanja pandemije COVID-19 so morale osebe, ki so prečkale zeleno črto v obdobju poročanja, predložiti posebne dokumente o svojem zdravstvenem statusu, kot so potrdila o cepljenju ali rezultati testov v zvezi s COVID-19. Te zahteve so se med letom spreminjale v skladu z razvojem pandemije. Skupni tehnični odbor za zdravje je z namenom uskladitve teh zahtev izdal več izjav, ki sta jih Republika Ciper in turška skupnost na Cipru upoštevali pri sprejemanju ukrepov na mejnih prehodih, da bi se izognili enostranskim ukrepom.

V začetku obdobja poročanja so bili nekateri mejni prehodi še vedno začasno zaprti. Mejni prehod na ulici Ledra je bil začasno zaprt na podlagi sklepa Sveta ministrov Republike Ciper z dne 29. februarja 2020. Mejne prehode Lefka–Apliki, Derinia in Kato Pirgos–Karavostasi so ciprski Turki začasno zaprli. Na podlagi izjave obeh ciprskih voditeljev, izdane prek Združenih narodov 2. junija 2021, so se vsi drugi mejni prehodi 4. junija 2021 ponovno odprli.

Domneva se, da je večje število prečkanj posledica postopne vrnitve v normalnejše vsakdanje življenje po prvem letu pandemije in ponovnega odprtja vseh mejnih prehodov med letom. Poleg tega je bilo sporočeno, da je ugodni devizni tečaj med euri in turškimi lirami ciprske Grke spodbudil k vstopu na območja, ki niso pod dejanskim nadzorom vlade Republike Ciper, da bi opravili osebne nakupe. Sporočeno je bilo tudi, da je še vedno veljavna zahteva, v skladu s katero je treba na mejnih prehodih predložiti dokumente o statusu glede bolezni COVID-19, veliko oseb odvrnila od prečkanja zelene črte.

Iz podatkov, ki jih je zbrala turška skupnost na Cipru, se je v letu 2021 število prečkanj ciprskih Grkov z območij pod vladnim nadzorom na severni del Cipra povečalo na 1 013 778 (prejšnje leto: 495 448), število prečkanj njihovih vozil pa na 581 836 (prejšnje leto: 278 338). Podatki kažejo tudi povečanje števila prečkanj ciprskih Turkov v obratno smer na 893 014 (prejšnje leto: 685 671) in povečanje števila prečkanj njihovih vozil na 479 474 (prejšnje leto: 361 363). Po predloženih statističnih podatkih je zeleno črto z območij pod vladnim nadzorom na severni del Cipra prečkalo 532 243 državljanov EU, ki niso Ciprčani, in državljanov tretjih držav (prejšnje leto: 335 934).

Med zgoraj navedenimi podatki Cypola niso vključeni podatki o osebah in vozilih, ki so zeleno črto s severnega dela Cipra prečkali na mejnih prehodih Pergamos in Strovilia, ki sta v pristojnosti Vzhodne suverene cone Združenega kraljestva. V zvezi z njima je Vzhodna suverena cona poročala, da je v smeri severnega dela Cipra zeleno črto prečkalo 200 625 ciprskih Grkov (prejšnje leto: 90 955) s 119 527 vozili (prejšnje leto: 53 604). V istem obdobju je v obratno smer zeleno črto prečkalo 300 643 ciprskih Turkov (prejšnje leto: 236 346) s 197 106 vozili (prejšnje leto: 155 955). Poleg tega je zeleno črto v obe smeri prečkalo 228 950 državljanov EU, ki niso Ciprčani, in državljanov tretjih držav.

Povečalo se je tudi število državljanov EU, ki niso Ciprčani, in državljanov tretjih držav, ki so prečkali zeleno črto. V obdobju poročanja je zeleno črto v obe smeri prečkalo 371 910 državljanov EU, ki niso Ciprčani, in državljanov tretjih držav (prejšnje leto: 106 624).

V uredbi je določen pravni okvir za prehod ciprskih državljanov, drugih državljanov EU in državljanov tretjih držav, ki prečkajo zeleno črto na uradnih mejnih prehodih. V primerjavi s prejšnjim letom se je v letu 2021 število ciprskih Grkov in ciprskih Turkov, ki so prečkali zeleno črto, povečalo.

To poročilo se nanaša na obdobje od 1. januarja do 31. decembra 2021.

Uredba Sveta (ES) št. 866/2004 o režimu na podlagi člena 2 Protokola št. 10 k Aktu o pristopu (v nadaljnjem besedilu: uredba o zeleni črti) je začela veljati 1. maja 2004. V njej so določeni pogoji, pod katerimi se določbe zakonodaje EU uporabljajo za prehod oseb, blaga in storitev prek črte med tistimi območji Republike Ciper, ki niso pod dejanskim nadzorom vlade Republike Ciper, in tistimi, ki so. Za zagotovitev učinkovitosti teh pravil se je področje njihove uporabe razširilo na mejo med temi območji in območjem Vzhodne suverene cone Združenega kraljestva .

Osemnajsto poročilo o izvajanju Uredbe Sveta (ES) št. 866/2004 z dne 29. aprila 2004 in razmerah, ki izvirajo iz njene uporabe v obdobju od 1. januarja do 31. decembra 2021

Mirovne sile Združenih narodov na Cipru (UNFICYP) so še naprej omogočale izvajanje verskih obredov v obeh skupnostih.

1.2 Nedovoljene migracije prek zelene črte in azil

Iz podatkov Cypola za leto 2021 je razvidno povečanje števila migrantov, ki so nedovoljeno prečkali zeleno črto z območij, ki niso pod dejanskim nadzorom vlade Republike Ciper, na območja pod vladnim nadzorom. Leta 2021 je zeleno črto na ta način prečkalo 9 812 migrantov brez urejenega statusa; enakovredni podatki za leta 2020, 2019 in 2018 so bili 4 857, 7 409 in 4 451. Glavne države izvora migrantov brez urejenega statusa so bile Sirija (2 274), Nigerija (1 445), Demokratična republika Kongo (1 202), Pakistan (838) in Kamerun (765). Nedovoljene migracije ostajajo resna težava organov Republike Ciper.

Od 9 812 migrantov brez urejenega statusa jih je 87 % (prejšnje leto 81,5 %) zaprosilo za mednarodno zaščito v Republiki Ciper. Država izvora z največjim številom prosilcev je bila Sirija (1 902).

Cypolu je uspelo ugotoviti identiteto oseb z uporabo enakih meril kot v prejšnjih letih, predvsem na podlagi informacij v njihovih potovalnih dokumentih in izjav zadevnih migrantov. Glede na to oceno so skoraj vsi migranti, prijeti na območjih pod vladnim nadzorom po tem, ko so na nedovoljen način prečkali zeleno črto, pred tem prispeli na severni del Cipra iz Turčije.

Turška skupnost na Cipru je sporočila, da si je na severnem delu Cipra še naprej prizadevala preprečevati nedovoljene migracije. Leta 2021 je bil vstop na območja Cipra, ki niso pod vladnim nadzorom, zavrnjen 3 508 osebam , 1 325 oseb , prijetih na severnem delu Cipra, pa je bilo deportiranih.

Predstavniki obeh skupnosti so se srečali v okviru skupnega tehničnega odbora za kriminal in kazenske zadeve, ki deluje pod okriljem ZN. Kot razširitev tega odbora sta obe skupnosti še naprej uporabljali mehanizem „Joint Communications Room“, ki zagotavlja forum za izmenjavo informacij o kazenskih zadevah.

Cypol je sodelovanje z drugimi relevantnimi vladnimi oddelki Republike Ciper in pristojnimi organi Vzhodne suverene cone označil kot zelo dobro.

Vzhodna suverena cona

Organi Vzhodne suverene cone so v obdobju poročanja na mejnih prehodih še naprej uporabljali zdravstvene zahteve, ki jih je uvedla Republika Ciper.

Obseg nedovoljenih migracij z območij Cipra, ki niso pod vladnim nadzorom, prek Vzhodne suverene cone se je povečal. V letu 2021 je bilo po nedovoljenem prečkanju zelene črte prijetih 165 migrantov brez urejenega statusa . Prečkanje je bilo zavrnjeno 2 488 osebam, od katerih je bilo največ državljanov Rusije (559). V skladu z ustreznimi določbami Protokola o suverenih conah Združenega kraljestva na Cipru k Sporazumu o izstopu Združenega kraljestva iz Evropske unije so organi Vzhodne suverene cone zavrnili prehod zelene črte tujim državljanom, ki so prispeli prek severnega dela Cipra. Te osebe so bile napotene na mejne prehode zunaj Vzhodne suverene cone, da bi se tam zanje opravile kontrole v skladu z zahtevami Republike Ciper za vstop.

Uslužbenci na območju suverenih con so ponovno navedli, da je njihovo sodelovanje z Republiko Ciper odlično.

Za preprečevanje nedovoljenih migracij je policija suverenih con zunaj mejnih prehodov izvajala patrulje na osnovi analize tveganja in obveščevalnih podatkov. Te patrulje so se dopolnjevale s patruljami carine suverenih con in uporabo vojaškega osebja. V obdobju poročanja so bili za nadzor zelene črte uporabljeni droni, nabavljeni in razporejeni pa sta bili tudi dve vozili s termovizijsko kamero in dve vozili z žarometi.

Zlasti težko je nadzirati štiri „neuradne mejne prehode“ v vasi Pergamos ali v njeni okolici, ki jih uporabljajo tamkajšnji prebivalci in kmetje. Kot je navedeno v prejšnjih poročilih, so ti „neuradni mejni prehodi“ še vedno zaskrbljujoči, zato je treba najti primerno rešitev v skladu s členom 7 Protokola o suverenih conah Združenega kraljestva na Cipru. V obdobju poročanja so organi suverenih con spontano preverjali osebe, ki so uporabljale ceste, ki vodijo do teh mejnih prehodov.

2. PREHOD BLAGA

2.1 Vrednost trgovine

V skladu s členom 4 uredbe o zeleni črti se lahko blago z območij, ki niso pod vladnim nadzorom, vnese na območja pod vladnim nadzorom, če izpolnjuje merila iz člena 4 in je opremljeno z dokumentom, ki ga izda turškociprska gospodarska zbornica. V skladu s členom 8 Uredbe Komisije (ES) št. 1480/2004 so turškociprska gospodarska zbornica in organi Republike Ciper mesečno poročali o vrsti, količini in vrednosti blaga, za katerega so bili izdani spremni dokumenti.

Glede na statistične podatke turškociprske gospodarske zbornice je skupna vrednost blaga, za katero so bili izdani spremni dokumenti, znašala 6 836 060 EUR (prejšnje leto: 4 974 335 EUR). To pomeni 37-odstotno povečanje skupne vrednosti blaga, za katero so bili izdani spremni dokumenti, v primerjavi z letom 2020.

Glede na statistične podatke Republike Ciper se je skupna tržna vrednost blaga s spremnimi dokumenti, ki je dejansko prečkalo zeleno črto, povečala za 31 %, in sicer na 6 151 022 EUR (prejšnje leto: 4 693 898 EUR).